রাওয়ালপিন্ডি
রাওয়ালপিন্ডি হচ্ছে পাকিস্তানের সামরিক বাহিনীর কেন্দ্রীয় সদর দপ্তর। ১৯৬০-এর দশকে যখন রাজধানী হিসেবে ইসলামাবাদের গোড়াপত্তনের কাজ চলছিলো, তখন রাওয়ালপিন্ডি ছিলো পাকিস্তানের রাজধানী। বিভিন্ন প্রকার কল-কারখানার কেন্দ্রীয় সদরদপ্তর এখানে অবস্থিত। রাওয়ালপিন্ডিতে অবস্থিত প্রাক্তন চাকলালা বিমান বন্দর, পরবর্তীকালে যার নাম হয়েছিলো ইসলামাবাদ বিমান বন্দর; বর্তমানে "বেনজির ভুট্টো আন্তর্জাতিক বিমান বন্দর" নামে পরিচিত। পাঞ্জাব প্রদেশের লাহোর থেকে ২৭৫ কিলোমিটার (১৭১ মাইল) উত্তর-পশ্চিমে রাওয়ালপিন্ডির অবস্থান। প্রশাসনিক ও রাজনৈতিকভাবে এটি রাওয়ালপিন্ডি জেলার অন্তর্গত। এই শহরের মোট আয়তন ১৫৪ বর্গ কিলোমিটার (৫৯ বর্গ মাইল)। শহরটি কৌশলগতভাবে পাঞ্জাব ও আজাদ কাশ্মীরের মধ্যভাগে নির্মিত।
পাকিস্তানের জাতীয় প্রতীকসমূহ
পাকিস্তানের জাতীয় পতাকার নকশা করেন সৈয়দ আমিরুদ্দিন কেদোয়াই। এটি মুসলিগের লীগের পতাকার উপর ভিত্তি করে তৈরি করা হয়। পাকিস্তান স্বাধীনতা লাভের পূর্বে ১৯৪৭ সালের ১১ আগস্ট সাংবিধানিক পরিষদ কর্তৃক এই নকশা গৃহীত হয়। পতাকাটিকে পাকিস্তানের জাতীয় সঙ্গীতে উর্দুতে পারচাম-ই-সিতারা-ও-হিলাল (ক্রিসেন্ট ও তারকা খচিত পতাকা) বলা হয়। পতাকার গাঢ় সবুজ অংশটি মুসলিম সংখ্যাগরিষ্ঠতার প্রতীক এবং খাড়া সাদা অংশটি পাকিস্তানের ধর্মীয় সংখ্যলঘুদের প্রতীক। মধ্যভাগে উদীয়মান চাঁদ বা ক্রিসেন্ট পাকিস্তানের অগ্রগতির প্রতীক এবং পাঁচ কোনবিশিষ্ট সাদা তারকাটি জ্ঞান ও জ্ঞানেরআলোর প্রতীক। পতাকাটি ইসলাম, ইসলামী বিশ্ব ও ধর্মীয় সংখ্যালঘুদের অধিকারের প্রতি পাকিস্তানের অঙ্গীকারের প্রতীক। পাকিস্তানের স্বাধীনতা দিবস, প্রজাতন্ত্র দিবস সহ কিছু গুরুত্বপূর্ণ দিনে পতাকা উড্ডয়ন করা হয়। এছাড়া রাষ্ট্রপতি ও প্রধানমন্ত্রীসহ উধ্বত্বন অনেকের সরকারি বাসস্থান ও গাড়িতে পতাকা উড়ানো হয়।